
   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
    OPĆINSKO VIJEĆE

[bookmark: _GoBack]Na temelju članka 7. st. 2. Zakona o financiranju političkih aktivnosti i izborne promidžbe ("Narodne novine" br. 24/11 i 61/11) i članka 31. Statuta Općine Dekanovec (“Službeni glasnik Međimurske županije”, broj 6/13), Općinsko vijeće Općine Dekanovec na 3. sjednici, održanoj dana 21.10.2013. godine, donijelo je 
 

O D  L  U  K  U
o raspoređivanju sredstava za rad političkih stranaka
zastupljenih u Općinskom vijeću Općine Dekanovec 
za 2013. godinu


Članak 1.
Ovom se Odlukom uređuje način raspoređivanja sredstava osiguranih u Proračunu Općine Dekanovec za redovito godišnje financiranje političkih stranaka čiji su kandidati izabrani za vijećnike Općinskog vijeća Općine Dekanovec (u daljnjem tekstu: Općinsko vijeće).

Članak 2.

Visina sredstava za redovito godišnje financiranje političkih stranaka osiguravaju se u Proračunu Općine Dekanovec u ukupnom iznosu od 1.800,00 kuna.
	Obračun sredstava iskazan je u tabelarnom prikazu, članak 7. ove Odluke.

Članak 3.

Pravo na financiranje prema ovoj Odluci imaju političke stranke koje imaju najmanje jednog vijećnika u Općinskom vijeću.
Članak 4.

Sredstva za financiranje političkih stranaka  Općinskog vijeća, osigurana u Proračunu Općine Dekanovec, raspoređuju se na način da se utvrdi jednaki iznos sredstava za svakog vijećnika u Općinskom vijeću razmjerno broju vijećnika u trenutku konstituiranja Općinskog vijeća. 

Članak 5.

Ukoliko se tijekom proračunske godine izmijeni sastav Općinskog vijeća, sredstva raspoređena ovom Odlukom neće se preraspodijeliti.

Članak 6.

Sredstva koja su osigurana za redovito financiranje političkih stranaka i nezavisnih vijećnika Općinskog vijeća doznačuju se na njihove žiro račune u cjelokupnom iznosu do 30.11.2013. godine.










Članak 7.

TABELARNI PRIKAZ FINANCIRANJA
ZA 2013. GODINU

	


STRANKA
	

BROJ VIJEĆNIKA

	
GODIŠNJI IZNOS
	


UKUPNO ZA
2013. GODINU

	
	
	
PO VIJEĆNIKU
	
UKUPNO STRANKA 

	

	HRVATSKA DEMOKRATSKA ZAJEDNICA
	6
	200,00
	1.200,00
	1.200,00

	HRVATSKI LABURISTI – STRANKA RADA
	2
	200,00
	400,00
	400,00

	SOCIJALDEMOKRATSKA PARTIJA HRVATSKE
	1
	200,00
	200,00
	200,00

	
UKUPNO
	
9

	
..........
	
1.800,00
	
1.800,00




Članak 8.

Ova Odluka stupa na snagu osmoga dana od dana objave u "Službenom glasniku Međimurske županije".


OPĆINSKO VIJEĆE OPĆINE DEKANOVEC



Klasa: 021-05/13-01/18
Urbroj: 2109/20-13-01
Dekanovec, 21.10.2013. godine




					             PREDSJEDNICA OPĆINSKOG VIJEĆA

				                                                    Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE


Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 3. sjednici održanoj 21.10.2013. godine, donijelo je 


Z A K L J U Č A K

o provođenju sistemske deratizacije 
na području Općine Dekanovec


Članak 1.

Vijeće Općine Dekanovec donosi Zaključak o provođenju sistemske deratizacije na području Općine Dekanovec.
Sistemskom deratizacijom obuhvaćena su sva domaćinstva i nekretnine u vlasništvu Općine Dekanovec.

Članak 2.

Jedinstveni upravni odjel Općine Dekanovec zadužuje se za realizaciju Zaključka u konačnosti.

Članak 3.

		Ovaj Zaključak stupa na snagu danom donošenja, a objavit će se na oglasnoj ploči Općine Dekanovec.


OPĆINSKO VIJEĆE OPĆINE DEKANOVEC


Klasa: 021-05/13-01/19
Urbroj: 2109/20-13-01
Dekanovec, 21.10.2013.



		             PREDSJEDNICA OPĆINSKOG VIJEĆA

				           Verica Grbavec 

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE


Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 3. sjednici održanoj 21.listopada 2013. godine, donijelo je 


O D L U K U

o raspisivanju natječaja za 
dodjelu studentskih stipendija za 
studente s područja Općine Dekanovec


Članak 1.

Vijeće Općine Dekanovec donosi Odluku o raspisivanju natječaja za dodjelu 5 (pet) studentskih stipendije za studente s područja Općine Dekanovec za polaznike prve (1) godine za akademsku godinu 2013./14. godinu, a sukladno Odluci o stipendiranju studenata.

Članak 2.

Visina studentskih stipendija iznosi:
· 500,00 kn mjesečno za studij na području Zagreba, Varaždina i drugih     
      udaljenih gradova
-     300,00 kn mjesečno za studij na području Čakovca

Članak 3.

		Ova Odluka stupa na snagu danom donošenja, a objavit će se na Oglasnoj ploči Općine Dekanovec.

OPĆINSKO VIJEĆE OPĆINE DEKANOVEC


Klasa: 021-05/13-01/20
Urbroj: 2109/20-13-01
Dekanovec, 21.10.2013.



		             PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE


Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 3. sjednici održanoj 21. listopada 2013. godine, donijelo je 


Z A K L J U Č A K

za održavanje prometnica 
u zimskom periodu 2013./14. godine



Članak 1.

Vijeće Općine Dekanovec donosi Zaključak za održavanje prometnica u zimskom periodu 2013./14. godinu na području Općine Dekanovec.

Članak 2.

Ovlašćuje se Jedinstveni upravni odjel Općine Dekanovec za provedbu zaključka u konačnosti.

Članak 3.

		Ovaj Zaključak stupa na snagu danom donošenja, a objavit će se na oglasnoj ploči Općine Dekanovec.


OPĆINSKO VIJEĆE OPĆINE DEKANOVEC



Klasa: 021-05/13-01/21
Urbroj: 2109/20-13-01
Dekanovec, 21.10.2013.



		             PREDSJEDNICA OPĆINSKOG VIJEĆA

				           Verica Grbavec 

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

Na temelju Zakona o zaštiti i spašavanja (NN 174/04, 79/07, 38/09 i 127/10) i članka 31. Statuta Općine Dekanovec («Službeni glasnik Međimurske županije» br. 6/13.) Općinsko vijeće Općine Dekanovec, na 3. sjednici održanoj  21.10.2013. godine, donosi

       
ANALIZA STANJA SUSTAVA ZAŠTITE I
SPAŠAVANJA OPĆINE DEKANOVEC
U 2013. GODINI

Članak 1.
Stožer zaštite i spašavanja imenovan je dana 22.07.2013. godine na 2. sjednici Općinskog vijeća Općine Dekanovec. Stožer nije osposobljen, ali svojim iskustvom i poznavanjem područja Općine, te u skladu s Procjenom ugroženosti moći će uspješno rukovoditi sa svim akcijama pomoći i spašavanja. 

Članak 2.
Zapovjedništvo civilne zaštite Općine Dekanovec imenovano je sukladno starom Pravilniku o mobilizaciji i djelovanju operativnih snaga zaštite i spašavanja. Zapovjedništvo civilne zaštite nije potrebno imenovati prema novom pravilniku.

Članak 3.
Na području Općine imenovano je Dobrovoljno vatrogasno društvo Dekanovec koje broji ukupno 71 člana od čega je aktivno 71 član. DVD se redovito osposobljava za provođenje najzahtjevnijih zadaća zaštita i spašavanja. DVD je solidno opremljeno i svake godine se nabavlja nova oprema.

Članak 4.
Sukladno Odluci o osnivanju postrojbe civilne zaštite Općine Dekanovec osnovana je Postrojba civilne zaštite opće namjene veličine jednog (1) tima koji broji ukupno 18 obveznika. Popis obveznika definirani je na sastanku Stožera civilne zaštite te je proslijeđeni Područnom uredu za zaštitu i spašavanje – Odsjek za poslove obrane Čakovec. Spisak vojnih obveznika Općine Dekanovec raspoređenih u Postrojbu civilne zaštite opće namjene potvrđeni je od Državne uprave za zaštitu i spašavanje, Područni ured za zaštitu i spašavanje Čakovec od 23. siječnja 2012. godine, a spisak broji 18 obveznika + 4 rezerve.
 Postrojba se sastoji od dovoljnog broja članova ali je slabo opremljena.

Članak 5.
Na području Općine nemamo komunalnu službu ni komunalnog redara. Posao komunalnog redara obavlja tajnik Općine što je dovoljno za provođenje svih zadaća zaštite okoliša.

Članak 6.
Nema osnovane mjesne organizacije Crvenog križa tako da sve poslove obavlja Gradsko društvo Crvenog križa Čakovec koje je ujedno i Županijsko društvo.

Članak 7.
Na području Općine Dekanovec nema zdrastvenih ustanova, tako da poslove zdravstvene zaštite obavljaju ambulante u susjednim općinama i Dom zdravlja u Čakovcu.







Članak 8.
Veterinarsku zaštitu za naše područje obavlja Veterinarska stanica Prelog.

Članak 9.
Zaštitu poljoprivrednih proizvoda i usjeva vrše individualni proizvođači uz stručnu pomoć Savjetodavne poljoprivredne službe Međimurske županije i Poljoprivredne zadruge Čakovec.

Članak 10.
Na području Općine djeluje Lovačko društvo «Fazan» koje se može aktivno uključiti u sve akcije pomoći i spašavanja posebno u traganju za nestalim osobama.

Članak 11.
Na području Općine Dekanovec djeluje ribičko društvo «ŠRD» Mura čiji se članovi mogu aktivno uključiti u sve akcije pomoći i spašavanja a posebno u obrani od poplava.

Članak 12.
Nogometni klub «NK Mladost»  također se može uključiti u akciju pomoći i spašavanja.

Članak 13.
Postoji Područna škola Dekanovec o kojoj treba posebno voditi brigu o zaštiti djece od nesreća.
Izvršeno je osposobljavanje 1. i 2. razreda Osnovne škole iz zaštite i spašavanja koju je proveo Područni ured za zaštitu i spašavanje Čakovec.

Članak 14.
U zaštitu i spašavanje u slučaju većih nesreća uključuju se i interventne ekipe Hrvatskih voda, VGI Varaždin i Ispostava Čakovec, interventne ekipe Elektre Čakovec, Međimurje – plina d.d. Čakovec, ekipe Međimurskih voda d.o.o. Čakovec i druge ekipe po potrebi ovisno o veličini nesreće. U slučaju velikih nesreća ili katastrofa sve raspoložive ekipe navedenih službi bit će angažirane na otklanjanju i saniranju posljedica.

Članak 15.
Općina Dekanovec spada u red manje ugroženih Općina. Postojeće organizirane snage uz pomoć svih građana moći će obaviti sve potrebne zadaće u slučaju većih elementarnih nepogoda i drugih katastrofa.

Članak 16.
Analiza stanja sustava zaštite i spašavanja Općine Dekanovec u 2013. godini stupa na snagu osmog dana od dana objave u «Službenom glasniku Međimurske županije».


OPĆINSKO VIJEĆE OPĆINE DEKANOVEC


Klasa; 021-05/13-01/22
Urbroj; 2109/20-13-01
Dekanovec,  21.10.2013.

     
                            PREDSJEDNICA OPĆINSKOG VIJEĆA

                                               Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

Na temelju članka 2. i članka 28. i 29. Zakona o zaštiti i spašavanju (NN br. 174/04, 79/07, 38/09 i 127/10) i članka 16. Statuta Općine Dekanovec («Službeni glasnik Međimurske županije» br. 6/09.) Općinsko vijeće Općine Dekanovec, na 3. sjednici održanoj 21.10. 2013. godine, donosi
       
SMJERNICE
ZA ORGANIZACIJU I RAZVOJ SUSTAVA ZAŠTITE I SPAŠAVANJA NA
PODRUČJU OPĆINE DEKANOVEC ZA 2014. GODINU


1. Za daljnji razvoj civilne zaštite potrebno je što prije provesti osposobljavanje stožera zaštite i spašavanja, te kontinuirano osposobljavati postrojbu CZ opće namjene.
2. Postojeća postrojbe CZ opće namjene na području Općine Dekanovec, u suradnji s Područnim uredom za zaštitu i spašavanje Čakovec nadopunjena je novim obveznicima CZ, ali je potrebno ažurirati mobilizacijske pozive i sistem pozivanja obveznika.
3. Osposobljavati učenike Područne škole, pripadnike postrojbe civilne zaštite i članove DVD-a iz prve pomoći. Nastaviti sa akcijama dobrovoljnog davanja krvi što većeg broja mještana.
4. Osigurati objekt gdje će se vršiti skladištenje i adekvatno čuvanje opreme postrojbe CZ, koja će se nabaviti tijekom 2014. godine i u narednom razdoblju.
5. Izvršiti nabavu najpotrebnije opreme i uvesti je u inventurnu listu.
6. Najmanje jednom godišnje izvršiti postrojavanje svih operativnih snaga zaštite i spašavanja i CZ sa pripadnicima DVD-a i ostalim organiziranim snagama radi usklađivanja aktivnosti, preventivnog djelovanja, te ažuriranja podataka svih obveznika, provesti po mogućnosti jednu vježbu zaštite i spašavanja.
7. Kako bi se smanjio rizik pojave zaraznih bolesti u epidemijskom obliku, potrebno je kontinuirano provoditi nadzor nad zaraznim bolestima, vodom za piće i kuhanje, proizvodnjom i prodajom namirnica, odlaganjem otpadnih tvari sukladno odredbama Zakona o zdravstvenoj zaštiti i Zakona o zaštiti pučanstva od zaraznih bolesti.
8. Nastaviti i intenzivirati dobru suradnju s Hrvatskim vodama, Međimurskim vodama, Elektrom, Međimurje plinom, Policijskom upravom Čakovec – P.P. Prelog i svim udrugama ( posebno LD Fazan, ŠRD Mura i sportskim društvima s ciljem da se isti aktivno uključe u provođenje akcije zaštite i spašavanja u slučaju elementarnih nepogoda ili drugih katastrofa).
9. U sve akcije zaštite i spašavanja, kao i u provođenje preventivnih mjera aktivno uključiti zdravstvene ustanove: Dom zdravlja Čakovec i Domašinec, Veterinarsku stanicu Prelog i Čakovec, dežurne veterinare, Poljoprivrednu zadrugu Čakovec.
10. U cilju zaštite i spašavanja primjenjivati postojeću dokumentaciju: Plan zaštite od požara i tehnološke eksplozije za Općinu Dekanovec, Procjenu ugroženosti civilnog stanovništva i materijalnih dobara od mogućeg nastanka prirodnih i civilnih katastrofa za područje Općine Dekanovec, Plan zaštite i spašavanja te Plan civilne zaštite.

Za provedbu ovih smjernica neophodno je u Proračunu Općine Dekanovec osigurati potrebna financijska sredstva. 

OPĆINSKO VIJEĆE OPĆINE DEKANOVEC

Klasa; 021-05/13-01/23
Urbroj; 2109/20-13-01
Dekanovec, 21.10.2013.

                                PREDSJEDNICA OPĆINSKOG VIJEĆA
						                            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

Na temelju članka 31. Statuta Općine Dekanovec («Službeni glasnik Međimurske županije» br. 6/2013.) Općinsko vijeće Općine Dekanovec, na 3. sjednici održanoj 21.10.2013. godine, donijelo je



O D L U K U
o usklađenju Plana zaštite od požara za Općinu Dekanovec
za 2013. godinu


Članak 1.
		Donosi se Odluka o usklađenju Plana zaštite od požara za Općinu Dekanovec za 2013. godinu.
 	
Članak 2.
		Plan zaštite od požara i tehnološke eksplozije za područje Općine Dekanovec usvojeni je na 23. sjednici Općinskog vijeća Općine Dekanovec od 03.01.2012. godine.
Usklađuje se točka III. Sustav subordinacije i zapovijedanja u akcijama gašenja većih požara, stavak 3. :

	Zapovjedna struktura Općine Dekanovec

	JVP Čakovec
	Čakovec
	
	mobitel

	zapovjednik
	Mladen Kanižaj
	Prelog, M. Krleže 3
	099/ 6355233

	zamjenik
	Robert Meglić
	Knezovec, Knezovec 130
	099/3149599




Članak 3.
Ova Odluka stupa na snagu osmog dana od dana objave u «Službenom glasniku Međimurske županije».  



OPĆINSKO VIJEĆE OPĆINE DEKANOVEC



Klasa; 021-05/13-01/24
Urbroj; 2109/20-13-01
Dekanovec, 21.10.2013.


Predsjednica Vijeća Općine Dekanovec

      Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE


Na temelju članka 13. stavak 4. Zakona o zaštiti od požara (NN 92/10) i članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 3. sjednici održanoj 21.listopada 2013. godine, donijelo je 


Provedbeni plan unaprjeđenja zaštite od požara
na području Općine Dekanovec za 2014. godinu


UVOD

Općinsko vijeće Općine Dekanovec donijelo je i usvojilo Procjenu ugroženosti od požara i tehnoloških ekspolozija za područje Općine Dekanovec (objavljenu u Službenom glasniku Međimurske županije broj 1/2012). Navedena Procjena temelj je, sukladno članku 13. stavku 4. Zakona, za donošenje godišnjeg provedbenog plana za unaprjeđenje zaštite od požara za područje Općine Dekanovec za 2014. godinu.

I.
U cilju unaprjeđenja zaštite od požara na području Općine Dekanovec Općinsko vijeće Općine Dekanovec donosi Provedbeni plan unaprjeđenja zaštite od požara za područje Općine Dekanovec za 2014. godinu (u daljnjem tekstu: Provedbeni plan).

II.
U cilju unaprjeđenja zaštite od požara na području Međimurske županije potrebno je u 2014. godini provesti sljedeće organizacijske, tehničke i urbanističke mjere:

1. Organizacijske mjere
1.1. Vatrogasne postrojbe
a) Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija, potrebno je osigurati potreban broj operativnih vatrogasaca. Za obavljanje aktivne vatrogasne djelatnosti najmanje 20 dobrovoljnih vatrogasaca mora imati tjelesnu i duševnu sposobnost.
Izvršitelj zadatka: DVD Dekanovec
b) Tijekom razdoblja povećane opasnosti od izbijanja požara (ljetni period) potrebno je osigurati stalno vatrogasno dežurstvo.
Izvršitelj zadatka: DVD Dekanovec
1.2. Normativni ustroj zaštite od požara
a) Uskladiti Plan zaštite od požara i tehnoloških eksplozija za Općinu Dekanovec.
Izvršitelj zadatka: Općina Dekanovec
b) Uskladiti Plan motrenja, čuvanja i ophodnje otvorenog prostora
Izvršitelj zadatka: Općina Dekanovec
2. Tehničke mjere
2.1. Vatrogasna oprema i tehnika
Sukladno Procjeni zaštite od požara i tehnoloških eksplozija potrebno je u 2014. godini nabaviti, u skladu s objektivnim fiskalnim mogućnostima, komplet osobne zaštitne opreme za vatrogasce kako bi se postigla minimalna opremljenost za 20 dobrovoljnih vatrogasaca. Za 10 dobrovoljnih vatrogasaca osigurana je minimalna opremljenost, a za preostalih 10 potrebno je osigurati: 10 kombinezona za šumske požare, 5 para vatrogasnih čizmi, 7 vatrogasnih opasača, 10 para rukavica. 
Izvršitelj zadatka: DVD Dekanovec


3. Urbanističke mjere
3.1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.
Izvršitelj zadatka: Općina Dekanovec
3.2. U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.
Izvršitelj zadatka: Općina Dekanovec
4. Organizacijske i administrativne mjere zaštite od požara na otvorenom prostoru
a) Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara.
Izvršitelj zadatka: Općina Dekanovec
b) Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.
Izvršitelj zadatka: Općina Dekanovec, fizičke i pravne osobe koje su vlasnici zemljišta na kojem se nalaze pričuve vode za  gašenje požara, DVD Dekanovec
c) Obvezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih  tvari, odnosno, onih tvari koje  bi mogle izazvati požar ili omogućiti odnosno olakšati njegovo širenje.
Izvršitelj zadatka: Hrvatske autoceste d.o.o., Hrvatske ceste d.o.o., Županijska uprava za ceste Međimurske županije, Općina Dekanovec

III.
Ovaj Provedbeni plan stupa na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE DEKANOVEC


Klasa: 021-05/13-01/25
Urbroj: 2109/20-13-01
Dekanovec, 21.10.2013.



		             PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

Na temelju članka 15. stavka 2. Zakona o zaštiti od požara (Narodne novine br. 92/10) i članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 3. sjednici održanoj 21.listopada 2013. godine, donijelo je 

O D L U K U
O PLANU, PROGRAMU I NAČINU UPOZNAVANJA STANOVNIŠTVA
S OPASNOSTIMA OD POŽARA

Članak 1.
Ovom Odlukom se određuje donošenje i sadržaj Plana i Programa upoznavanja stanovništva s opasnostima od požara i hitnim postupcima koje treba poduzeti  u vezi zaštite od požara i način na koji u konkretnoj situaciji upoznati stanovništvo s neposrednom opasnošću od požara.

Članak 2.
Planom upoznavanja stanovništva se regulira način na koji treba biti obaviješteno stanovništvo o događajima koji prethode nastanku požara, metodama preventive kako ne bi nastao požar i radnjama koje treba poduzeti kad se dogodi požar.
Planom upoznavanja stanovništva treba također odrediti da se stanovništvo educira i osposobljava za zaštitu od požara putem redovitog sustava odgoja i obrazovanja, zatim putem sustava i programa informativno promotivnog i obrazovnog djelovanja, te putem programa osposobljavanja koje provode humanitarne organizacije i udruge građana koje se bave određenim oblicima zaštite i spašavanja.

Planom upoznavanja stanovništva treba odrediti da se osim redovitog školovanja u koje se uvodi nastavni program vezan uz zaštitu od požara, stanovništvo Općine Dekanovec prije svega obavještava putem plakata i službenih glasila, te web stranice Općine Dekanovec o preventivnim aktivnostima vezanim uz zaštitu požara, kao i o postupanju u slučaju nastanka požara.
Planom upoznavanja također treba odrediti organizacije koje će tijekom proračunske godine i u kojem obliku održavati seminare, radionice i sl. u vezi zaštite od požara.

Članak 3.
Programom upoznavanja stanovništva sa zaštitom od požara treba predvidjeti na koji način se u nastavnom programu djeca i mladež upoznaju s zaštitom od požara, te način na koji se to može dopuniti (npr. izborna nastava).
Programom zaštite od požara treba predvidjeti mjeru i količinu potrebne edukacije stanovništva, a temeljem Procjene ugroženosti i odrediti konkretne mjere koje će se poduzeti kako bi se ostvarila odgovarajuća zaštita od požara u vidu određivanja točno određenih edukacija, njihova vremena i sadržaja.
Programom zaštite od požara se određuje koje informacije glede zaštite od požara će se proslijediti stanovništvu putem web stranice, a koje putem oglasnih ploča i plakata, te službenih glasila i putem lokalnog radia.
Program upoznavanja stanovništva s zaštitom od požara mora biti u skladu s Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenje požara i spašavanja ljudi i imovine ugroženih požarom i njegovog priloga Programa osposobljavanja pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom (Narodne novine broj 61/94) ili s drugim važećim propisom koji regulira tu tematiku u vrijeme kad se Program donosi.





Članak 4.
Planom upoznavanja stanovništva sa zaštitom od požara, Općinsko vijeće donijeti će u roku od 6 mjeseci od dana stupanja na snagu ove Odluke.

Članak 5.
Program upoznavanja zaštite od požara stanovništva donijet će se u roku od 6 mjeseci od dana stupanja na snagu Plana upoznavanja stanovništva sa zaštitom od požara.
Zadužuje se Jedinstveni upravni odjel da pribavi potrebne podatke i poduzme druge administrativne radnje u svrhu donošenja ovog programa.
Stanovništvo Općine Dekanovec će se upoznati s neposrednom opasnošću od požara vatrogasnom sirenom vatrogasnih vozila koju će u slučaju požara pustiti u pogon DVD Dekanovec, na uobičajen način na koji se u Republici Hrvatskoj označava opasnost od požara, za cijelo područje Općine, u slučaju većeg požara.
U slučaju lokalnog požara stanovništvo Općine Dekanovec koje se nalazi u blizini lokaliteta požara obavijestit će se putem kurira kako bi mogli osigurati zaštitu nepokretnih osoba, djece i ostalih osoba  koje se ne mogu same zaštititi  ili kretati i zaštitu stvari potrebnih za osnovne životne potrebe stanovnika i ostalih materijalnih i kulturnih dobara, te kako bi mogli pomoći u gašenju nastalog požara.
Priopćenja za stanovništvo u slučaju požara mogu se dati, u slučaju potrebe, putem lokalnih radia i drugih elektroničkih medija, kao i putem telefona.

Članak 6.

		Ova Odluka stupa na snagu osmog dana od dana objave u Službenom glasniku Međimurske županije. 

OPĆINSKO VIJEĆE OPĆINE DEKANOVEC



Klasa: 021-05/13-01/26
Urbroj: 2109/20-13-01
Dekanovec, 21.10.2013.



		             PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE

     Na temelju članka 31. Statuta Općine Dekanovec («Službeni glasnik Međimurske županije» br. 6/2013.), Općinsko vijeće Općine Dekanovec  na 3. sjednici održanoj 21.listopada 2013. godine, donijelo je 
 
O D L U K U

 o prekoračenju po poslovnom računu po principu
tekućeg računa IBAN HR2623400091860300002
otvorenim u Privrednoj banci Zagreb – poslovnica Čakovec



Članak 1.
	
Općina Dekanovec prići će prekoračenju po poslovnom računu po principu tekućeg računa IBAN HR2623400091860300002 otvorenim u Privrednoj banci Zagreb – poslovnica Čakovec u iznosu do 300.000,00 kuna s rokom korištenja do 31.12.2014. godine, a počevši od 01.01.2014. godine.

Članak 2.
	
Ovlašćuje se Ivan Hajdarović, načelnik Općine Dekanovec na poduzimanje svih radnji po članku 1. ove Odluke.

 Članak 3.
	
Ova Odluka stupa na snagu osmog dana od dana objave u «Službenom glasniku Međimurske županije». 


OPĆINSKO VIJEĆE OPĆINE DEKANOVEC



                                                                                         
Klasa: 021-05/13-01/27
Urbroj: 2109/20-13-01
Dekanovec, 21.10.2013.



		             PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
       OPĆINSKO VIJEĆE
       
Na temelju članka 31. Statuta Općine Dekanovec (Službeni glasnik Međimurske županije 06/13) Općinsko vijeće na 3. sjednici, održanoj dana 21.10.2013. godine, donijelo je


O D L U K U 

o izmjenama i dopunama Odluke o povremenim radnim tijelima 
Općinskog vijeća Općine Dekanovec

Članak  1.

U članku 2. predsjednik Povjerenstva za poljoprivredu i procjenu šteta od elementarnih nepogoda Općine Dekanovec Nikola Lisjak, zamjenjuje se sa Tomicom Kovačić.
U članku 4. član Socijalnog vijeća Općine Dekanovec Nikola Lisjak, zamjenjuje se sa Tomicom Kovačić.
U članku 8. član Savjeta za zaštitu potrošača Općine Dekanovec Monika Tomašek, zamjenjuje se sa Verom Jambrošić.
U članku 9. član Komisije za popis birača Općine Dekanovec Nikola Lisjak, zamjenjuje se sa Tomicom Kovačić.
U članku 10. član Uprave groblja Općine Dekanovec Katarina Kolarić, zamjenjuje se sa Verom Jambrošić.
U članku 11. član Komisije za prodaju nekretnina Općine Dekanovec Nikola Lisjak, zamjenjuje se sa Tomicom Kovačić.



Članak 2.
Ova odluka o izmjenama i dopunama Odluke  stupa na snagu osmi dan od objave u Službenom glasniku Međimurske županije.



OPĆINSKO VIJEĆE OPĆINE DEKANOVEC



Klasa; 021-05/13-01/28
Urbroj; 2109/20-13-01
Dekanovec, 21.10.2013.

             			PREDSJEDNICA OPĆINSKOG VIJEĆA

				          				            Verica Grbavec









[image: ][image: my11^001]
   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
       OPĆINSKO VIJEĆE
       
Na temelju članka 31. Statuta Općine Dekanovec (Službeni glasnik Međimurske županije 06/13) Općinsko vijeće na 3. sjednici, održanoj dana 21.10.2013. godine, donijelo je


R J E Š E N J E

o razrješenju i imenovanju člana Mandatnog povjerenstva
Općinskog vijeća Općine Dekanovec



Članak  1.

Dužnosti  člana Mandatnog povjerenstva Općinskog vijeća Općine Dekanovec s danom 11.10.2013. godine, razrješuje se NIKOLA LISJAK iz Dekanovca, Kalnička 15, 40318 Dekanovec.

Članak  2.

Za člana Mandatnog povjerenstva, na prijedlog najmanje 1/3 vijećnika Općinskog vijeća, imenuje se s danom 21.10.2013. godine, TOMICA KOVAČIĆ iz Dekanovca, Florijana Andrašeca 46, 40318 Dekanovec.


Članak 3.

Ovo Rješenje objaviti će se u «Službenom glasniku Međimurske županije».



OPĆINSKO VIJEĆE OPĆINE DEKANOVEC



Klasa; 021-05/13-01/29
Urbroj; 2109/20-13-01
Dekanovec, 21.10.2013.

             			PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
       OPĆINSKO VIJEĆE
       
Na temelju članka 31. Statuta Općine Dekanovec (Službeni glasnik Međimurske županije 06/13) Općinsko vijeće na 3. sjednici, održanoj dana 21.10.2013. godine, donijelo je


R J E Š E N J E

o razrješenju i imenovanju člana Odbora za Statut i Poslovnik
Općinskog vijeća Općine Dekanovec



Članak  1.

Dužnosti  člana Odbora za Statut i Poslovnik Općinskog vijeća Općine Dekanovec s danom 11.10.2013. godine, razrješuje se NIKOLA LISJAK iz Dekanovca, Kalnička 15, 40318 Dekanovec.

Članak  2.

Za člana Odbora za Statut i Poslovnik Općinskog vijeća Općine Dekanovec, na prijedlog najmanje 1/3 vijećnika Općinskog vijeća, imenuje se s danom 21.10.2013. godine, TOMICA KOVAČIĆ iz Dekanovca, Florijana Andrašeca 46, 40318 Dekanovec.


Članak 3.

Ovo Rješenje objaviti će se u «Službenom glasniku Međimurske županije».



OPĆINSKO VIJEĆE OPĆINE DEKANOVEC



Klasa; 021-05/13-01/30
Urbroj; 2109/20-13-01
Dekanovec, 21.10.2013.

             			PREDSJEDNICA OPĆINSKOG VIJEĆA

				          				            Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
       OPĆINSKO VIJEĆE
       
	Temeljem članka 56. Zakona o koncesijama (NN 143/12) te članka 31. Statuta Općine Dekanovec (“Službeni glasnik Međimurske županije”, broj 06/13), Općinsko vijeće Općine Dekanovec na 3. sjednici održanoj 21.10.2013. godine, donijelo je

PLAN
davanja koncesija u 2014. godini

Članak 1.
	U 2014. godini planira se davanje slijedećih koncesija:

	Broj koncesija koje se dodjeljuju u 2014. godini:
	1

	

	

	1. Koncesija za dimnjačarske poslove na području Općine Dekanovec

	Vrsta koncesije:
	Koncesija za dimnjačarske poslove na području Općine Dekanovec

	Rok na koji se daje koncesija:
	5 godina počevši od 15.05.2014. do 14.05.2019. godine

	Pravna osnova za davanje koncesija:
	čl. 3. st. 1. toč.10. i st.11. u vezi sa čl. 11. st.1. Zakona o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12)

	Procijenjena početna godišnja naknada za koncesiju:
	4.500,00 kn



Članak 2.

	U 2014. godini istječe jedan ugovor o koncesiji:

	R.br.
	Naziv koncesije
	Koncesionar
	Datum sklapanja ugovora
	Datum isteka ugovora

	1.
	Koncesija za dimnjačarske poslove
	Dimnjačarski obrt Zdravko Zver, Strahoninec, Ivana Hižmana 12
	15.05.2009.
	14.05.2014.



Članak 3.
	Ovlašćuje se Općinski načelnik na provedbu ovog Plana.

Članak 4.
	Ova odluka stupa na snagu osam dana od dana objave u «Službenom glasniku Međimurske županije».
OPĆINSKO VIJEĆE OPĆINE DEKANOVEC

Klasa: 021-05/13-01/31
Urbroj: 2109/20-13-01
Dekanovec, 21.10.2013. godine
					             PREDSJEDNICA OPĆINSKOG VIJEĆA
				                                                    Verica Grbavec

